كلوزابين بالانجليزى: Clozapine و صيغته الجزيئيه C18H19CIN4 دا دوا نفسى وهوا اول مضاد غير نمطى للذهان بيستخدم فى المقام الأول لعلاج الناس المتصابه بالفصام والاضطرابات الفصاميه العاطفيه اللى عندهم استجابة مش كافيه لمضادات الذهان التانيه او اللى مايعرفوش يتحملوا الادويه التانيه بسبب الآثار الجانبيه خارج السبيل الهرمى . كمان بيستخدم لعلاج الذهان في مرض باركنسون، الناتج عن الجرع الزايده من أدوية الليفودوبا . بيعتبر كلوزابين الدوا القياسى لما بتكون الادوية التانيه مش فعاله بما فيه الكفايه ويوصى باستخدامه فى العديد من إرشادات العلاج الدوليه. تم تحديد دور كلوزابين فى مرض انفصام الشخصيه المقاوم للعلاج من خلال دراسة مجموعة الدراسة التعاونيه بالانجليزى: Clozaril رقم 30. بان أن الكلوزابين فيه فوايد ملحوظه مقارنةً بالكلوربرومازين فى مجموعه من المرضى المصابين بالذهان المطول واللى أظهروا بالفعل استجابه مش كافيه لمضادات الذهان التانيه . في حين أنه فيه آثار جانبيه كبيره ، بيفضل الكلوزابين العلاج الأكثر فاعليه لما بيكون عند واحد أو أكتر من مضادات الذهان التانيه استجابة مش كافيه.بيرتبط استخدام كلوزابين بنتايج متحسنه متعدده ، بما فيه انخفاض معدل الوفيات لجميع الأسباب والانتحار والاستشفا. مقارنة بمضادات الذهان التانيه ، فإن كلوزابين عنده مخاطر متزايده للإصابة بخلل فى الدم ، وخاصة ندرة المحببات ، فى الاسابيع التمانتاشر الأولى من العلاج بعد سنه واحده ، بتقل المخاطر ديه للى هيا مصاحبه لمعظم مضادات الذهان.